b'\n_START_ARTICLE_\nMankala\n_START_PARAGRAPH_\nMank\xc3\xa1la je dru\xc5\xbeina iger na deski, ki jo igrajo \xc5\xa1irom sveta. V\xc4\x8dasih dru\xc5\xbeino imenujejo sejalne igre ali igre \xc5\xa1tetja in zavzetja, kar izhaja iz splo\xc5\xa1ne igre. Na zahodu najbolj znane igre iz te dru\xc5\xbeine so ovare, kalah, omveso in bao. Igre mankale so zelo raz\xc5\xa1irjene v mnogih afri\xc5\xa1kih in nekaterih azijskih dru\xc5\xbebah, morda celo tako kot \xc5\xa1ah v zahodnem svetu.\n_START_SECTION_\nImena\n_START_PARAGRAPH_\nLjudje, ki ne poznajo iger mankale, po navadi sklepajo, da obstaja samostojna igra z imenom mankala. Temu dojemanju ne pomaga trg, ki velikokrat ni zmo\xc5\xbeen razlikovati razli\xc4\x8dic, ali pa nadeva igram nepomenska imena kot\xc2\xa0\xc2\xbbetiopska\xc2\xab\xc2\xa0ali\xc2\xa0\xc2\xbbnigerijska. Tudi imena, kot je na primer \xc2\xbbavari\xc2\xab, ki so pravilno povezana s posameznimi igrami, velikokrat uporabijo za razli\xc4\x8dne igre._NEWLINE_V bistvu je ime mankala arabsko in tako se obi\xc4\x8dajno imenujejo nekatere igre te vrste. Beseda izhaja iz arabske besede nakala, kar dobesedno pomeni \xc2\xbbpremakniti\xc2\xab. Besedo uporabljajo vsaj v Siriji, Libanonu in Egiptu, vendar je dosledno ne uporabljajo za katerokoli igro. Na zahodu besedo \xc2\xbbmankala\xc2\xab\xc2\xa0velikokrat uporabljajo za rodovno ime igre \xc2\xbbkalah\xc2\xab. Pravilneje so to \xc2\xbbigre iz dru\xc5\xbeine mankal\xc2\xab\xc2\xa0ali \xc2\xbbigre mankale\xc2\xab, ker \xc2\xbbrazli\xc4\x8dice mankale\xc2\xab\xc2\xa0nakazujejo na to, da obstaja ena glavna igra mankale, na kateri temeljijo vse druge._NEWLINE_K zme\xc5\xa1njavi pripomorejo tudi razli\xc4\x8dna imena za raz\xc5\xa1irjene igre mankale na razli\xc4\x8dnih podro\xc4\x8djih, velikokrat z malimi razlikami v pravilih. Obstajajo skupine, ki imenujejo iste igre z ve\xc4\x8d imeni, in nekatere izmed igrajo le mo\xc5\xa1ki, druge pa \xc5\xbeenske. Zgodovinsko so raziskovalci s te\xc5\xbeavo lo\xc4\x8devali pravila od strategijskih zapletov ali priljubljenih nastavitev, kar je \xc5\xa1e dodatno zapletlo razpoznavanje izrazitih vrst iger, oziroma katera imena pomenijo isto igro. Zaradi tega in zaradi dejstva, da so igre mankale pri\xc5\xa1le na zahod iz teh razli\xc4\x8dnih kultur, je te\xc5\xbeko dognati katera imena in pravila so \xc2\xbbpravilna\xc2\xab._NEWLINE_Imena za posamezne igre velikokrat prihajajo od igralnih pripomo\xc4\x8dkov. V svahil\xc5\xa1\xc4\x8dini, na primer, bao pomeni \xc2\xbbdeska\xc2\xab.'